**ПРОЕКТНИ ИДЕИ, МНЕНИЯ И ПРЕДЛОЖЕНИЯ НА ЗАИНТЕРЕСОВАНИТЕ СТРАНИ**

Община Симеоновград стартира разработването на План за интегрирано развитие на община Симеоновград за периода 2021 – 2027 г.

Със ЗАПОВЕД № 610 от 30.12.2020 година на кмета на Община Симеоновград, на основание чл.44, ал.2 от ЗМСМА, чл.23, ал.1 от ЗРР и Методически указания за разработване и прилагане на планове за интегрирано развитие на община /ПИРО/ за периода 2021-2027 г., утвърдени със заповед на министъра на регионалното развитие и благоустройството е сформирана Работна група със задача да извърши необходимата подготовка и организира изготвянето и одобряването на План за интегрирано развитие на общината /ПИРО/ за периода 2021-2027 г., като осигурява непрекъснат публичен достъп за информация и възможност за излагане на становища на всички етапи от разработването на ПИРО.

В съответствие със Закона за регионално развитие, ПИРО определя средносрочните цели и приоритети за устойчиво развитие на общината и връзките ѝ с други общини в съответствие с интегрираната териториална стратегия за развитие на региона за планиране от ниво 2 и общия устройствен план на общината. Разработва се за срок от 7 години. ПИРО осигурява пространствена, времева и фактическа координация и интеграция на различни политики и планови ресурси за постигане на дефинираните цели за трайно подобряване на икономическото, социалното и екологичното състояние на общинската територия.

ПИРО като стратегически документи обвързва сравнителните предимства и потенциал за развитие на местно ниво с ясно дефинирана визия, цели и приоритети за развитие, свързани общо от стремежа към по-висок жизнен стандарт на хората в общината и устойчиво развитие на територията.

Планът за интегрирано развитие на община съдържа:

* анализ на икономическото, социалното и екологичното състояние, нуждите и потенциалите за развитие на съответната община;
* цели и приоритети за развитие на общината за определен период;
* зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за сътрудничество с други общини;
* мерки за ограничаване изменението на климата и мерки за адаптиране към климатичните промени и за намаляване на риска от бедствия;
* партньорите и заинтересованите страни и формите на участие в подготовката и изпълнението на плана при спазване на принципите за партньорство и осигуряване на информация и публичност;
* индикативен списък на важни за общината проектни идеи с проектобюджети и оптимален график на изпълнение;
* обща оценка на необходимите ресурси за реализация на плана, конкретизирана по години съобразно оптималния график за изпълнение на важните за общината проектни идеи;
* програма за реализиране на плана за интегрирано развитие на общината;
* необходими действия и индикатори за наблюдение и оценка на изпълнението на плана.

**Настоящата секция има за цел да предостави възможност за участие в разработването на ПИРО на община Симеоновград за периода 2021 – 2027 г. на заинтересованите органи и организации, икономическите и социалните партньори, както и физически лица и представители на юридически лица, имащи отношение към развитието на общината, чрез предоставяне на мнения и предложения.**

**АНКЕТНО ПРОУЧВАНЕ**

**През месец март** Община Симеоновград стартира анкетно проучване във връзка с разработването на План за интегрирано развитие на община Симеоновград (ПИРО) за периода 2021 – 2027 г.

Допитването има за цел включването на максимално широк кръг от заинтересовани страни в процеса на планирането на местната политика за интегрирано устойчиво развитие на Община Симеоновград за период 2021 – 2027 г.

**ПРОЕКТНИ ИДЕИ, МНЕНИЯ И ПРЕДЛОЖЕНИЯ НА ЗАИНТЕРЕСОВАНИТЕ СТРАНИ**

От съществена важност при формирането местната политика за интегрирано устойчиво развитие на Община Симеоновград в периода до 2027 г. е включването на заинтересованите страни и гражданското общество в процеса на идентифициране на проектни идеи, които да бъдат включени в програмата за реализация на плана.

В настоящия етап на разработване на План за интегрирано развитие на община Симеоновград (ПИРО) за периода 2021 – 2027 г., предвид спазване на противоепидемичните мерки и забраната за организиране на мероприятия на закрито, **Община Симеоновград осигурява възможност на всички заинтересовани страни за мнения, предложения и представяне на проектни идеи.**

**КАК ДА ИЗПРАТИТЕ ВАШИТЕ КОМЕНТАРИ И ПРЕДЛОЖЕНИЯ**

Можете да попълните въпросника и формуляра за проектни идеи онлайн или да ги изпратите попълнени до 10.05.2021 г. на ел.адрес: [teamcontract@gmail.com](mailto:teamcontract@gmail.com), в деловодството или пощенския адрес на Община Симеоновград. Също така можете да качите онлайн или да изпратите по електронната или обикновената поща вашите мнения, предложения, обратна връзка и становище в свободен текст.

### ВЪПРОСНИК И ФОРМУЛЯР ЗА ПРОЕКТНИ ИДЕИ

* Формуляр за проектна идея: <https://forms.gle/1HHMVBZUifZ733qR9>
* Анкетна карта: <https://forms.gle/h9f4KLKd1JNGeJJ49>

**КООРДИНАТИ ЗА ВРЪЗКА**

* **Електронен адрес:** [**teamcontract@gmail.com**](mailto:teamcontract@gmail.com)
* **Пощенски адрес: Общинска администрация Симеоновград**

Област Хасково, Община Симеоновград

град Симеоновград, площад "Шейновски" № 3

### РАЗГЛЕЖДАНЕ НА ПОЛУЧЕНИТЕ МНЕНИЯ И ПРЕДЛОЖЕНИЯ

Отговори на получените мнения и предложения ще бъдат публикувани в интернет страницата на Община Симеоновград.